Rådets afgørelse

af 27. marts 2000

om forbedring af udvekslingen af oplysninger med henblik på bekæmpelse af falske rejsedokumenter

(2000/261/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 34, stk. 2, litra c),

under henvisning til Forbundsrepublikken Tysklands initiativ(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Antallet af falske rejsedokumenter har antaget et foruroligende omfang.

(2) I henhold til Rådets fælles aktion af 3. december 1998(3), blev der oprettet et elektronisk system for lagring og overførsel af billeder (FADO).

(3) Man kan begrænse dokumentfalsk, og dermed yde et effektivt bidrag til bekæmpelse af kriminalitet og menneskesmugling, ved at forbedre udvekslingen af oplysninger om falske rejsedokumenter.

(4) Brugen af standardiseret indsamling af oplysninger vil gøre det lettere og hurtigere senere at gennemføre strafferetlig forfølgning.

(5) Afgørelsen berører ikke medlemsstaternes kompetence med hensyn til anerkendelse af pas, rejsedokumenter, visa eller andre identitetspapirer -

TRUFFET FØLGENDE AFGØRELSE:

Artikel 1

1. Med henblik på yderligere forbedring af udvekslingen af oplysninger mellem medlemsstaterne om falske dokumenter anvendes der en anmeldelsesordning til afsløring af falske rejsedokumenter. Denne ordning skal have til formål:

a) at gøre det lettere at afsløre falske rejsedokumenter ved kontrol og

b) at gøre eftersøgningen af stjålne rejsedokumenter mere effektiv

idet der lægges særlig vægt på rejsedokumentets serienummer.

2. Udvekslingen af oplysninger omfatter ikke personoplysninger.

Artikel 2

1. Den i bilag I opførte standardformular anvendes til fremsendelse af oplysninger i henhold til artikel 1.

2. Hver medlemsstats centrale tjeneste udveksler direkte og omgående oplysninger med den centrale tjeneste i hver af de øvrige medlemsstater. Den orienterer tillige Generalsekretariatet for Rådet.

Artikel 3

1. Med henblik på ensartet indsamling af oplysninger, som der kan blive brug for ved senere strafferetlig forfølgning vedrørende falske rejsedokumenter, anvender medlemsstaterne så vidt muligt det spørgeskema, der er opført i bilag II.

2. I tilfælde af strafferetlig forfølgning som omhandlet i stk. 1 finder videregivelse af data til andre medlemsstater sted i overensstemmelse med national lovgivning og internationale konventioner.

Artikel 4

Denne afgørelse træder i kraft tre måneder efter offentliggørelsen i De Europæiske Fællesskabers Tidende.

Udfærdiget i Bruxelles, den 27. marts 2000.

På Rådets vegne

F. Gomes

Formand

(1) EFT C 176 af 22.6.1999, s. 1.

(2) Udtalelse afgivet den 19. november 1999 (endnu ikke offentliggjort i EFT).

(3) EFT L 333 af 9.12.1998, s. 4.

BILAG I

>PIC FILE= "L_2000081DA.000202.EPS">

BILAG II

SPØRGESKEMA

til undersøgelsen vedrørende brugere af falske dokumenter i forbindelse med EU-medlemsstaternes ad hoc-oplysninger om falske rejsedokumenter

1. Data vedrørende dokumentbrugeren

(til yderligere undersøgelser, stævninger osv.)

Efternavn, fornavn, andet navn/dæknavn/øgenavn, fødselsdato, fødested, køn, nationalitet, kontaktadresse.

2. Oplysninger om rejseruten og grunden til, at der er brugt et falsk dokument

3. Oplysninger om forfalskeren/fremstilleren/sælgeren/organisationen

3.1. Hvornår, hvor(1) og fra hvem(2) er det falske dokument modtaget?

3.2. Hvornår og hvor(3) fandt den første kontakt sted?

3.3. Hvilke betingelser skulle De opfylde for at få dokumentet?

(Pasbilleder, underskrifter, depositum osv.)

3.4. Hvornår, hvordan og hvor(4) blev det falske dokument afleveret?

Var der aftalt et mødested?

3.5. Hvad kostede det falske dokument?

3.6. Hvornår, hvordan og hvor(5) blev pengene betalt?

3.7. Hvor meget deltog andre personer? Hvem var de?

Har andre så vidt vides været involveret? Mellemmænd?(6)

3.8. Hvem(7) er forfalskeren, og hvor(8) blev det falske dokument fremstillet?

3.9. Kunne De have fået andre dokumenter (forfalskninger)?

3.10. Hvem(9) har ellers modtaget et falsk dokument?

3.11. Hvor(10) er Deres ægte dokumenter?

(Hvis de er givet til andre, f.eks. smugleren(11), opgiv da nøjagtige pasoplysninger inklusive pasnummer)

3.12. Kan De give andre relevante oplysninger?

(1) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(2) Personoplysninger, efternavn, fornavn, andet navn/dæknavn/øgenavn, fødselsdato, fødested, køn, nationalitet og andre vigtige oplysninger, f.eks. signalement, formodet alder, højde, vægt, hårfarve, særlige kendetegn, sprog, adresser, telefonnumre, køretøjer (mærke, farve, nummerplade, særlige kendetegn).

(3) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(4) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(5) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(6) Personoplysninger, efternavn, fornavn, andet navn/dæknavn/øgenavn, fødselsdato, fødested, køn, nationalitet og andre vigtige oplysninger, f.eks. signalement, formodet alder, højde, vægt, hårfarve, særlige kendetegn, sprog, adresser, telefonnumre, køretøjer (mærke, farve, nummerplade, særlige kendetegn).

(7) Personoplysninger, efternavn, fornavn, andet navn/dæknavn/øgenavn, fødselsdato, fødested, køn, nationalitet og andre vigtige oplysninger, f.eks. signalement, formodet alder, højde, vægt, hårfarve, særlige kendetegn, sprog, adresser, telefonnumre, køretøjer (mærke, farve, nummerplade, særlige kendetegn).

(8) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(9) Personoplysninger, efternavn, fornavn, andet navn/dæknavn/øgenavn, fødselsdato, fødested, køn, nationalitet og andre vigtige oplysninger, f.eks. signalement, formodet alder, højde, vægt, hårfarve, særlige kendetegn, sprog, adresser, telefonnumre, køretøjer (mærke, farve, nummerplade, særlige kendetegn).

(10) Hvis et sted angives, bedes følgende oplyst:Land, by, bygning, lejlighed, virksomhed, jernbanestation, restaurant, andet sted, transportmiddel, nøjagtig angivelse og/eller beskrivelse.

(11) Personoplysninger, efternavn, fornavn, andet navn/dæknavn/øgenavn, fødselsdato, fødested, køn, nationalitet og andre vigtige oplysninger, f.eks. signalement, formodet alder, højde, vægt, hårfarve, særlige kendetegn, sprog, adresser, telefonnumre, køretøjer (mærke, farve, nummerplade, særlige kendetegn).